Бенядыкт XVI падкрэсьліў, што вернікі, праз моц іх Хросту далучаныя да місіі Хрыста: “Таму біскупы павінны клапаціцца і прыкладаць намаганьні для таго, каб ахрышчаныя маглі ўзрастаць у ласцы Божай і паводле дароў, якія Сьвяты Дух абуджае ў іх сэрцах і ў іх супольнасьцях”. Хрост, які робіць людзей членамі Царквы і “Божымі дзецьмі праз Сына”, зьяўляецца крыніцай усіх дароў, а таму варта навучаць вернікаў “яшчэ больш актыўна ўдзельнічаць у сьвятарскім, прароцкім і царскім служэньні Хрыста, дапамагаючы ім актыўна і адказна будаваць Царкву, згодна з дарамі, атрыманымі ад Бога”, бо як звычайныя, так і надзвычайныя дары даюцца Духам Сьятым для будаваньня Царквы. “Біскуп, як бачны знак еднасьці сваёй Царквы, мае задачу аб’яднаць і гарманізаваць харызматычную адрознасьць у царкоўную еднасьць, спрыяючы ўзаемнасьці паміж сьвятарствам ерархічным і тым, якое паходзіць з сьв. Хросту”, – адзначыў Бенядыкт XVI.